# 25. marts

**25. marts** ir gada 84. diena pēc Gregora kalendāra (85. diena garajā gadā). Līdz gada beigām ir atlikusi 281 diena.

## Vārda dienas

Ģedimins, Māra, Mare, Marita, Mārīte

## Notikumi

* 708. gads — Konstantīns tika iesvētīts par pāvestu.
* 1655. gads — Kristiāns Heigenss atklāja Saturna lielāko pavadoni Titānu.
* 1821. gads — Grieķija pasludināja neatkarību no Osmaņu impērijas, tādējādi uzsākot Grieķu neatkarības karu.
* 1857. gads — patentēts fonogrāfs.
* 1918. gads — dibināta Baltkrievijas Tautas Republika.
* 1924. gads — Grieķija pasludināja republiku.
* 1941. gads:
	+ Otrais pasaules karš: Dienvidslāvijas Karaliste pievienojās Ass valstīm.
	+ Latvijā lats un Lietuvā lits tika nomainīts pret PSRS rubli.
* 1949. gads — Padomju Savienība veica masveida deportācijas no Baltijas valstīm. No Latvijas, Lietuvas un Igaunijas tika izvesti vairāk kā 92 000 cilvēku (no Latvijas ~43 000).
* 1954. gads — PSRS atzina Austrumvācijas suverenitāti, atstājot padomju bruņotos spēkus valstī.
* 1957. gads — dibināta Eiropas Ekonomikas kopiena (dalībvalstis: Rietumvācija, Francija, Itālija, Beļģija, Nīderlande, Luksemburga).
* 1988. gads — Sveču demonstrācija Bratislavā, kurā piedalījās vairāk kā desmit tūkstoši cilvēku.
* 1992. gads — kosmonauts Sergejs Krikaļovs atgriezās uz zemes pēc 747 dienu uzturēšanās stacijā *Mir*.
* 1996. gads — Turcijā tika nodibināta Turcijas Darba partija,
* 2009. gads — par Lihtenšteinas premjerministru kļuva Klauss Čučers.
* 2021. gads — COVID-19 pandēmija: vakcināciju skaits pasaulē pārsniedza 500 miljonus.
* 2023. gads — Vladimirs Putins paziņoja, ka ar Baltkrievijas prezidentu Aleksandru Lukašenko ir noslēgta vienošanās par taktisko kodolieroču izvietošanu Baltkrievijas teritorijā.

## Dzimuši

* 1133. gads — Henrijs II (*Henry II*), Anglijas karalis (miris 1189. gadā)
* 1479. gads — Vasilijs III (*Василий III*), Maskavas lielkņazs (miris 1533. gadā)
* 1767. gads — Joahims Mirats (*Joachim Murat*), franču maršals (miris 1815. gadā)
* 1834. gads — Viljams Moriss (*William Morris*), angļu mākslinieks (miris 1896. gadā)
* 1857. gads — Ogists Serurjē (*Auguste Serrurier*), franču loka šāvējs (miršanas gads nav zināms)
* 1876. gads — Ērvings Baksters (*Irving Baxter*), ASV vieglatlēts (miris 1957. gadā)
* 1878. gads — Františeks Janda-Suks (*František Janda-Suk*), čehu vieglatlēts (miris 1955. gadā)
* 1881. gads — Bēla Bartoks (*Bartók Béla*), ungāru komponists, pianists un folkloras vācējs (miris 1945. gadā)
* 1901. gads — Eds Beglijs (*Ed Begley*), ASV aktieris (miris 1970. gadā)
* 1911. gads — Džeks Rūbijs (*Jack Ruby*), Lī Hārvija Osvalda slepkava (miris 1967. gadā)
* 1914. gads — Normans Borlougs (*Norman Borlaug*), ASV agronoms, humānists (miris 2009. gadā)
* 1921. gads — Simona Sinjorē (*Simone Signoret*), franču aktrise (mirusi 1985. gadā)
* 1926. gads — Aleksejs Apīnis, latviešu grāmatzinātnieks, literatūrvēsturnieks un pedagogs (miris 2004. gadā)
* 1928. gads — Džeimss Lovels (*Jim Lovell*), ASV kosmonauts, lidotājs (miris 2025. gadā)
* 1942. gads — Ričards O'Braiens (*Richard O'Brien*), angļu aktieris un rakstnieks
* 1947. gads — Eltons Džons (*Elton John*), angļu mūziķis
* 1953. gads — Vesna Pusiča (*Vesna Pusić*), horvātu politiķe
* 1956. gads — Jefims Šifrins (*Ефим Шифрин*), PSRS / Krievijas aktieris
* 1958. gads — Jānis Vanags, Latvijas Evaņģēliski luteriskās baznīcas arhibīskaps
* 1965. gads:
	+ Sāra Džesika Pārkere (*Sarah Jessica Parker*), ASV aktrise
	+ Stefka Kostadinova (*Стефка Костадинова*), bulgāru augstlēcēja
* 1977. gads — Egidijs Bauba (*Egidius Bauba*), lietuviešu hokejists
* 1979. gads — Lī Peiss (*Lee Pace*), ASV aktieris

## Miruši

* 752. gads — Stefans (*Stephen*), trīs dienas pēc savas ievēlēšanas par pāvestu
* 1751. gads — Frederiks I (*Fredrik I*), Zviedrijas karalis (dzimis 1676. gadā)
* 1801. gads — Novāliss (*Novalis*), vācu rakstnieks un filozofs (dzimis 1772. gadā)
* 1907. gads — Ernsts fon Bergmanis (*Ernst von Bergmann*), vācbaltiešu ķirurgs un medicīnas profesors (dzimis 1836. gadā)
* 1914. gads — Frederiks Mistrāls (*Frederic Mistral*), provansiešu rakstnieks (dzimis 1830. gadā)
* 1918. gads — Klods Debisī (*Claude Debussy*), franču komponists (dzimis 1862. gadā)
* 1930. gads — Anrī Žobjē (*Henri Jobier*), franču paukotājs, olimpiskais čempions (dzimis 1879. gadā)
* 1941. gads — Kārlis Goppers, latviešu ģenerālis (dzimis 1876. gadā)
* 1942. gads — Viljams Karrs (*William Carr*), amerikāņu airētājs, olimpiskais čempions (dzimis 1876. gadā)
* 1973. gads — Jānis Zābers, latviešu operdziedātājs (dzimis 1935. gadā)
* 1975. gads — Faizals (*Faisal*), Saūda Arābijas karalis (dzimis 1906. gadā)
* 1991. gads — Marsels Lefevrs (*Marcel Lefebvre*), franču katoļu arhibīskaps (dzimis 1905. gadā)
* 2000. gads — Helēna Mārtina (*Helen Martin*), ASV aktrise (dzimusi 1909. gadā)

## Svētku un piemiņas dienas

* Brīvības diena (Baltkrievija)
* Komunistiskā genocīda upuru piemiņas diena (Latvija)
* Māras diena (Latvija)
* Neatkarības diena (Grieķija)
* Starptautiskā vafeļu diena (Zviedrija)

## Atsauces